section_heading: Podrijetlo i obitelj
paragraph_text: Frank je imao pet sinova s Olgom Rojčević, od kojih su dvojica ostvarili istaknute karijere u politici. Stariji Vladimir (1873. – 1916.) prvi je zakoračio očevim stazama. Njegovom putu pridružio se i Ivo (1877. – 1939.), za kojega se može reći da je bio posljednji politički aktivni član obitelji, jedini koji je doživio prijelomni trenutak suvremene hrvatske prošlosti, raspad Austro-Ugarske Monarhije i stvaranje Kraljevstva Srba, Hrvata i Slovenaca.Stjepan Matković, »Prilozi za politički životopis Ive Franka i evoluciju pravaštva«, Časopis za suvremenu povijest (Hrvatski institut za povijest), sv. 40 br. 3, Zagreb, kolovoz / rujan 2008., str. 1067. – 1085.,  Nakon smrti supruge Olge, Frank je oženio Teodoru Martini s kojom je imao dvoje djece.